Nitssadagi teraktni sodir etgan shaxs politsiyaga ma’lum bo‘lgan

14-iyul, payshanba kuni kechqurun Fransiyaning Nitssa shahridagi teraktni sodir etgan kishi politsiyaga ma’lum bo‘lgan. Bu haqda BFM telekanali xabar berdi, deb yozadi “Interfaks”.

Terakt ijrochisining shaxsi yonida olib yurgan hujjatlar orqali aniqlandi. U asli tunislik bo‘lib, 1985-yilda tug‘ilgan. Avvalroq u qurol olib yurganlik va boshqa jinoyatlar uchun javobgarlikka tortilgan, ammo ular terrorchilikka aloqador bo‘lmagan.
Hujumni uyushtirishda qo‘llanilgan yuk mashinasi ijaraga olingan. Terrorchining yonidan shaxsini tasdiqlovchi hujjat, to‘pponcha hamda o‘qotar qurolning bir nechta yasama nusxasi va granat topilgan.